घबराहट में हो रही है बिकवाली, बाजार जल्द सुधरेगा : सरकार  
सरकार ने निवेशकों की घबराहट में की गई बिकवाली को शेयर बाजारों में गिरावट के लिए जिम्मेदार बताते हुए कहा कि अर्थव्यवस्था की नींव मजबूत है, इसलिए भारतीय शेयर बाजारों में शीघ्र ही मजबूती लौटेगी।
सरकार ने निवेशकों की घबराहट में की गई बिकवाली को शेयर बाजारों में गिरावट के लिए जिम्मेदार बताते हुए कहा कि अर्थव्यवस्था की नींव मजबूत है, इसलिए भारतीय शेयर बाजारों में शीघ्र ही मजबूती लौटेगी। बीएसई का सेंसेक्स शुक्रवार को कारोबार के दौरान 700 से अधिक लुढ़कते हुए 17,000 के स्तर से नीचे चला गया था। सेंसेक्स जून, 2010 के बाद पहली बार इतना टूटा है।  सरकार ने कहा है कि विदेशी बाजारों में गिरावट के कारण निवेशक घबराहट में बिकवाली कर रहे हैं। आर्थिक मामलों के सचिव आर गोपालन ने कहा, हमारे विचार में हमारी नींव बहुत मजबूत हैं और बाजार इस घबराहट भरी प्रतिक्रिया से उबर जाएगा। उन्होंने कहा, मुझे विश्वास है कि निवेशक हमारे बाजारों में निवेश में वरीयता पाएंगे और बाजार शीघ्र ही सुधरेगा।